
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  25 septembrie  2007               

PL-x  539 /2007                      


                                                                        A V I Z

asupra proiectului de Lege privind prevenirea şi combaterea violenţei cu ocazia competiţiilor şi jocurilor sportive
              În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind prevenirea şi combaterea violenţei cu ocazia competiţiilor şi jocurilor sportive, trimis cu adresa nr. PL-x  539 din 3.09.2007  şi înregistrat cu nr.31/898 din 4.09.2007.
Senatul, în calitate de primă Cameră sesizată, a adoptat proiectul de lege, în şedinţa din 25 iunie 2007.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.
Consiliului Legislativ a avizat favorabil iniţiativa legislativă, cu observaţii şi propuneri, conform avizului nr.431 din 29.03.2007.

Guvernul, prin punctul de vedere trimis cu adresa nr.879 din 20.04.2007, susţine adoptarea acestei iniţiative legislative sub rezerva însuşirii observaţiilor şi propunerilor formulate la pct.II.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 25 septembrie  2007.

 Membrii comisiei au examinat iniţiativa legislativă supusă avizării, care are ca obiect de reglementare instituirea unor reguli privind desfăşurarea competiţiilor şi a jocurilor sportive, în scopul prevenirii şi combaterii violenţei. Această iniţiativă înlocuieşte actualul cadru legal, respectiv Ordonanţa Guvernului nr.11/2006 pentru prevenirea şi combaterea violenţei în sport, aprobată prin Legea nr.299/2006, printr-o nouă lege cu prevederi mai detaliate despre fenomenul violenţei în sport, cu sancţiuni contravenţionale şi penale mult mai severe, adaptată la standardele şi cerinţele europene.  
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  favorabilă a proiectului de Lege privind prevenirea şi combaterea violenţei cu ocazia competiţiilor şi jocurilor sportive, în forma adoptată de Senat.
 În raport de obiectul şi conţinutul reglementării, proiectul de lege face parte din categoria legilor organice.
                                          PREŞEDINTE,                               SECRETAR,

                                          Sergiu ANDON                              George BĂEŞU

Consilier, C. Păduroiu

